CELEX: 32016R1793
Language: mt
Date: 2016-10-10 00:00:00
Title: Regolament ta' Implimentazzjoni tal-Kummissjoni (UE) 2016/1793 tal-10 ta' Ottubru 2016 li jemenda r-Regolament ta' Implimentazzjoni (UE) 2016/759 fir-rigward tal-introduzzjoni fl-Unjoni tal-ġelatina u l-kollaġen u tal-materja prima ttrattata għal dawn il-prodotti mit-Tajwan (Test b'rilevanza għaż-ŻEE)

11.10.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 274/48
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/1793
   tal-10 ta' Ottubru 2016
   li jemenda r-Regolament ta' Implimentazzjoni (UE) 2016/759 fir-rigward tal-introduzzjoni fl-Unjoni tal-ġelatina u l-kollaġen u tal-materja prima ttrattata għal dawn il-prodotti mit-Tajwan
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2002/99/KE tas-16 ta' Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta' prodotti li joriġinaw mill-annimali u li huma għall-konsum uman (1), u b'mod partikolari l-Artikolu 8(1) tagħha,
   Wara li kkunsidrat ir-Regolament (KE) Nru 854/2004 tal-Parlament Ewropew u tal-Kunsill tad-29 ta' April 2004 li jippreskrivi regoli speċifiċi għall-organizzazzjoni ta' kontrolli uffiċjali fuq prodotti li joriġinaw mill-annimali maħsuba għall-konsum uman (2), u b'mod partikolari l-Artikolu 11(1) tiegħu,
   Billi:
   
               (1)
            
            
               Ir-Regolament ta' Implimentazzjoni tal-Kummissjoni (UE) 2016/759 (3) jinkludi listi tal-pajjiżi terzi, il-partijiet ta' pajjiżi terzi u t-territorji li minnhom l-Istati Membri għandhom jawtorizzaw l-introduzzjoni fl-Unjoni ta' ċerti prodotti mill-annimali maħsuba għall-konsum mill-bniedem, inklużi l-ġelatina u l-kollaġen.
            
         
               (2)
            
            
               Għall-ġelatina u l-kollaġen, il-Parti III tal-Anness I tar-Regolament ta' Implimentazzjoni (UE) 2016/759 taqsam f'erba' kategoriji l-ispeċijiet li minnhom joriġinaw il-ġelatina u l-kollaġen. Għall-materja prima ttrattata għall-produzzjoni tal-ġelatina u l-kollaġen, il-Parti V ta' dak l-Anness tinkludi bl-istess mod diviżjoni ta' dan it-tip. F'dawk il-Partijiet, it-Tajwan mhuwiex inkluż fil-lista għall-importazzjoni tal-ġelatina u l-kollaġen li ġejjin mit-tjur inklużi l-għasafar li ma jtirux u t-tjur tal-kaċċa, u lanqas għall-importazzjoni ta' materja prima ttrattata għall-produzzjoni tat-tali ġelatina jew kollaġen.
            
         
               (3)
            
            
               It-Tajwan jikkonforma mal-kundizzjonijiet biex jiġi elenkat għall-importazzjoni fl-Unjoni tat-tali ġelatina u kollaġen u għall-importazzjoni ta' materja prima ttrattata għall-produzzjoni tat-tali ġelatina jew kollaġen stabbiliti fir-Regolament (KE) Nru 854/2004 u għalhekk jenħtieġ li jiġi inkluż fil-lista rilevanti fl-Anness I tar-Regolament ta' Implimentazzjoni (UE) 2016/759.
            
         
               (4)
            
            
               Għaldaqstant, jenħtieġ li r-Regolament ta' Implimentazzjoni (UE) 2016/759 jiġi emendat skont dan.
            
         
               (5)
            
            
               Sabiex jiġi evitat kwalunkwe tfixkil tal-importazzjoni wara d-data msemmija fl-Artikolu 8 tar-Regolament ta' Implimentazzjoni (UE) 2016/759, jenħtieġ li dan ir-Regolament jidħol fis-seħħ fit-tielet jum wara dak tal-pubblikazzjoni tiegħu.
            
         
               (6)
            
            
               Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   L-Anness I tar-Regolament ta' Implimentazzjoni (UE) 2016/759 huwa emendat kif ġej:
   
               (a)
            
            
               Fil-Parti III, it-Taqsima B hija sostitwita b'dan li ġej:
               
                  “TAQSIMA B
               
               
                  Il-ġelatina u l-kollaġen li ġejjin mit-tjur inklużi l-għasafar li ma jtirux u t-tjur tal-kaċċa
               
               Il-pajjiżi terzi u t-territorji elenkati fil-kolonna 1 tal-Parti 1 tal-Anness I tar-Regolament (KE) Nru 798/2008 u dawn il-pajjiżi jew it-territorji li ġejjin:
               
                           KODIĊI ISO TAL-PAJJIŻ
                        
                        
                           PAJJIŻ/TERRITORJU
                        
                     
                           TW
                        
                        
                           It-Tajwan”
                        
                     
         
               (b)
            
            
               Fil-Parti V, it-Taqsima B hija sostitwita b'dan li ġej:
               
                  “TAQSIMA B
               
               
                  Il-materja prima ttrattata li ġejja mit-tjur inklużi l-għasafar li ma jtirux u t-tjur tal-kaċċa
               
               Il-pajjiżi terzi u t-territorji elenkati fil-kolonna 1 tal-Parti 1 tal-Anness I tar-Regolament (KE) Nru 798/2008 u dawn il-pajjiżi jew it-territorji li ġejjin:
               
                           KODIĊI ISO TAL-PAJJIŻ
                        
                        
                           PAJJIŻ/TERRITORJU
                        
                     
                           TW
                        
                        
                           It-Tajwan”
                        
                     
         Artikolu 2
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-10 ta' Ottubru 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 18, 23.1.2003, p. 11.
   
      (2)  ĠU L 139, 30.4.2004, p. 206.
   
      (3)  Ir-Regolament ta' Implimentazzjoni tal-Kummissjoni (UE) 2016/759 tat-28 ta' April 2016 li jfassal listi tal-pajjiżi terzi, il-partijiet ta' pajjiżi terzi u t-territorji li minnhom l-Istati Membri għandhom jawtorizzaw l-introduzzjoni fl-Unjoni ta' ċerti prodotti mill-annimali maħsuba għall-konsum uman, li jistabbilixxi ċertifikati, rekwiżiti u li jemenda r-Regolament (KE) Nru 2074/2005 u li jħassar id-Deċiżjoni 2003/812/KE (ĠU L 126, 14.5.2016, p. 13).